CO POPRAD

Tatranský piknik
2025-06-22 14:00 - 18:00 (Europe/Bratislava) | 1. poschodie
Kino Tatry na pár hodín ožije 🥳
Srdečne vás pozývame na prvý tatranský komunitný piknik pred kinom v Tatranskej Lomnici. Piknik je určený pre malých, veľkých, mladých aj tých ostrieľaných občanov z každého kúta Tatier. Ponúkame možnosť sa navzájom pohostiť a tiež si pochutnať na ponuke lokálnych gastro prevádzok.
Prečo práve Kino Tatry?
Oživíme svoje spomienky a začneme snívať o jeho budúcnosti. Radi by sme totiž pomohli jeho obnove spolu s vami.
O programe a účastníkoch pikniku vás budeme postupne informovať a potešíme sa, ak informácie o podujatí budete zdieľať.

Občianske zhromaždenie
2025-06-20 17:00 - 19:00 (Europe/Bratislava) | Pred OC Forum, Námestie sv. Egídia, Poprad, Slovenská republika
Občianska platforma Poprad za demokraciu pozýva na občianske zhromaždenie, ktoré sa uskutoční v piatok 20. júna na Námestí sv. Egídia pred OC Forum. Tentokrát sa stretneme už o 17.00 hodine! Ako hostia vystúpia: diplomat Miroslav Wlachovský, hudobník Zbyňo Džadoň, hudobník MIchal Smetanka, študentka Lucia Vlčeková, študentka Petra Kvaková a ukrajinskí hudobníci Olena a Mikola Kačurovci.

Accessibility – Ako spraviť web dobrým miestom pre všetkých
2025-06-19 18:00 - 20:00 UTC | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Na svete žije viac ako 1 miliarda ľudí so zdravotným postihnutím. Nevidiaci, nepočujúci, ľudia s mentálnym postihnutím… Na prednáške si ukážeme ako spraviť web prístupný pre všetkých. Rozoberieme aj nový zákon, ktorý vstúpi do platnosti od 28.06.2025. Tento zákon stanovuje požiadavky na zabezpečenie prístupnosti digitálnych služieb.
Speaker: Andrej Nemeček, Head of Frontend
Okrem vývoja webov sa aktívne venuje šíreniu povedomia o webovej prístupnosti pre ľudí so zdravotným postihnutím. Pravidelne prednáša na konferenciách a zdieľa svoje vedomosti s ostatnými. Jeho cieľom je vytvoriť digitálny svet, ktorý je prístupný pre všetkých.
Zaregistruj sa https://docs.google.com/forms/d/e/1FAIpQLSfKNBnfBSqsjF0FkABmEuaSUT8Ej8b4Ar6kGKI1PtaoQTw7ag/viewform

Accessibility - Ako spraviť web dobrým miestom pre všetkých
2025-06-19 18:00 - 20:00 (Europe/Bratislava) | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Tatry IT Ťa pozýva na pravidelné stretnutie o aktuálnych a zaujímavých (nie len) digitálnych a IT témach. Eventy organizujeme v spolupráci s Coworking Poprad
Na svete žije viac ako 1 miliarda ľudí so zdravotným postihnutím. Nevidiaci, nepočujúci, ľudia s mentálnym postihnutím… Na prednáške si ukážeme ako spraviť web prístupný pre všetkých. Rozoberieme aj nový zákon, ktorý vstúpi do platnosti od 28.06.2025. Tento zákon stanovuje požiadavky na zabezpečenie prístupnosti digitálnych služieb.
Speaker: Andrej Nemeček, Head of Frontend
Okrem vývoja webov sa aktívne venuje šíreniu povedomia o webovej prístupnosti pre ľudí so zdravotným postihnutím. Pravidelne prednáša na konferenciách a zdieľa svoje vedomosti s ostatnými. Jeho cieľom je vytvoriť digitálny svet, ktorý je prístupný pre všetkých.
Zaregistruj sa tu.
Slido: #tatryit
PROGRAM:
18:00 Privítanie
18:10 Accessibility – Ako spraviť web dobrým miestom pre všetkých
19:00 Q&A a diskusia
Event budeme streamovať a môžete si ho pozrieť aj neskôr na YouTube kanáli Tatry IT community
Zaujíma Ťa niečo konkrétne, alebo máš zaujímavú tému? Napíš nám (community@tatryit.sk).
Tatry IT Team

Cvičenie pre zdravú ženu
2025-06-19 16:30 - 18:00, 2025-06-12 16:30 - 18:00, 2025-06-05 16:30 - 18:00, 2025-05-29 16:30 - 18:00 (Europe/Bratislava) | Mojajoga, Partizánska 683/32, 058 01 Poprad – Západ budova FIT Squash centra DoJo (za Aquatermom) 1. poschodie, Poprad, 05801, Slovenská republika
Cvičenie pre zdravú ženu ❤️
ZDRAVOU ŤA NIKTO NEUROBÍ,
JE TO V TVOJICH RUKÁCH…
Cvičenie vhodné pre ženy, ktoré potrebujú opäť nájsť radosť z pohybu, obnoviť prepojenie s panvovým dnom, hlbokými svalmi brucha, zlepšiť celkovú kondíciu tela a chcú si bez výčitiek nájsť čas pre seba a svoje zdravie.
Na cvičení sa naučíme:
• uvoľňovacie dýchacie techniky vhodné na zmiernenie stresu
• cvičenie, ktoré udržuje pružné svaly, pohyblivé kĺby, pevné telo a zlepší fyzickú kondíciu
• zlepšiť stav svalov panvového dna
• cviky, ktoré podporia hormonálnu činnosť v našom tele, čo pomôže zmierniť príznaky menopauzy
• vyplavovanie endorfínov počas cvičenia nám prinesie dobrú náladu
Ak máš pocit že potrebuješ zlepšiť stav panvového dna, dozvedieť sa viac o brušnej diastáze, opraviť postúru tvojho tela, uvoľniť sa a na chvíľu zastaviť, viac si uvedomovať seba, svoje pocity, nájsť si čas pre seba bez výčitiek.
Pridaj sa, začni nové priateľstvá a cíť sa lepšie vo svojom tele… 🤩
Cena lekcie: 7 Eur / 60 minút
Kedy: každý štvrtok o 16:45
Kde: v priestoroch Mojajoga
Partizánska 683/32,
058 01 Poprad – Západ
budova FIT Squash centra DoJo
(za Aquatermom)
1. poschodie
Miesto si rezervuj na:
0905 777 568
zuzanacurna@gmail.com

TRAIL2GETHER – Vysoké Tatry
2025-06-18 18:30, 2025-06-11 18:30, 2025-06-04 18:30, 2025-05-28 18:30 (Europe/Bratislava) | 1. poschodie
Poď si s nami zabehať, stretávame sa každú stredu večer.
Aktuálne informácie o tohtotýždňovej trase nájdeš vždy na Facebooku.
Trasa má väčšinou do 10 km a tempo prispôsobujeme skupine.
Neváhaj sa k nám pripojiť! Tešíme sa na Teba!

Maľovanie pri víne #10
2025-06-13 18:00 - 20:00 UTC | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Hviezdna noc s pohárom vína. Večer, keď štetce tancujú po plátne a víno rozväzuje kreativitu. Farby sa miešajú spontánne, pohyby sú voľné a výsledok? Tvoja vlastná verzia Hviezdnej noci – inšpirovaná Van Goghom, ale stvorená srdcom.
Technika: akryl, štetce, spontánna interpretácia
Téma: Hviezdna noc – po svojom
Pod vedením Lucie Labancovej objavíme krásu maľovania v tvorivej atmosfére. Nemusíš mať skúsenosti, stačí chuť tvoriť a relaxovať.
Stretneme sa 13. júna 2025 o 18:00 v Coworkingu Poprad.
Cena workshopu je 25 eur a zahŕňa všetky pomôcky.
Počet miest je obmedzený, preto si rezervuj miesto vopred.
Tešíme sa na spoločný večer plný farieb a fantázie!

Kúpiť lístok!

Diskusia Poprad – Cirkev, charita a samospráva blízko pri človeku
2025-06-11 17:00 - 18:30 UTC | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Dátum: 11. jún
Miesto: Coworking Poprad
Čas: 17.00 hod
Pozývame vás na ďalšie stretnutie zo série „Vy ste svetlo sveta“, ktoré sa uskutoční v stredu 11. júna popoludní o 17.00 v Coworkingu v Poprade.
Diskutovať budeme so vzácnymi hosťami:

PhDr. Soňa Gaborčáková – koordinátorka a manažérka kvality sociálnych služieb Spišskej katolíckej charity,
JUDr. Ján Michalský – riaditeľ odboru sociálnych vecí a sociálnych politík Banskobystrického samosprávneho kraja,
vladyka Peter Rusnák – bratislavský eparcha a predseda Sociálnej subkomisie Teologickej komisie KBS.

Tentokrát sa budeme venovať aktuálnej téme dlhodobej starostlivosti o odkázaných – teda starších, nevládnych, chorých, ľudí so zdravotným znevýhodnením či inak zraniteľných členov našich rodín a komunít.
Mnohí z nás sa – často bez varovania – ocitnú v situácii, kedy sa musia rozhodnúť, ako sa o svojich blízkych postarať. Zanechať zamestnanie? Hľadať zariadenie? Alebo to nejako zvládneme sami doma?
Registrácia TU.

Jazyková kaviareň (language cafe)
2025-06-07 18:00 - 20:00 (Europe/Bratislava) | U Krakena, Námestie svätého Egídia 10/23, Poprad, 05801, Slovenská republika
🌍 Z Novejši až do Popradu! 🗣️☕
Sme radi, že sme s Jazykovou kaviarňou zavítali aj do Popradu – a prvé stretnutie je už túto sobotu 7. júna o 18:00 v Krakene! 🦑✨
Toto stretnutie je ideálne pre jazykových nadšencov, ktorí si chcú vyskúšať pokecať v cudzom jazyku, spoznať nových ľudí a užiť si príjemnú atmosféru. Žiadne učebnice, žiadne testy – len voľná konverzácia a zábava!
🧠 Rozprávať sa budeme v angličtine, nemčine, španielčine – a francúzštine či taliančine podľa záujmu. Úrovne nerozhodujú – dôležitá je chuť rozprávať!

Občianske zhromaždenie/diskusia
2025-06-06 18:00 - 19:00 (Europe/Bratislava) | Námestie sv. Egídia, Poprad, Námestie Svätého Egídia 67/18, Poprad, 05801, Slovenská republika
Občianska platforma Poprad za demokraciu pozýva na mimoriadnu diskusiu so zástupcami politických strán, ktorá sa uskutoční v piatok 6. júna o 18.00 hod. na Námestí sv. Egídia pred OC Forum. Na moderovanej diskusii sa zúčastnia Karol Galek (SaS), Karel Hirman (Demokrati), Darina Luščíková (PS) a František Majerský (KDH).

Víkend otvorených parkov a záhrad 2025 – ART.4G.PARK Gánovce
2025-06-06 10:00 - 2025-06-08 19:00 (Europe/Bratislava) | ART.4G.PARK Gánovce, Športová 203 (pri budove Materskej školy), Gánovce, 05801, Slovenská republika
Začiatkom júna širokú verejnosť privítajú zelené zákutia Slovenska v rámci 17. ročníka Víkendu otvorených parkov a záhrad, ktoré spolu s partnermi pripravuje nezisková organizácia Národný trust, n.o. Hlavným cieľom podujatia je priblížiť krásu našich parkov a záhrad, ako aj zdôrazňovať myšlienky ich aktívnej ochrany, údržby a zmysluplného využívania. Témou aktuálneho ročníka je “Kameň v záhrade”. K početným zapojeným lokalitám v tomto roku po prvý krát pribudne umelecký park ART.4G.PARK v Gánovciach. Občianske združenie Neandertal, Gánovce a obec Gánovce pozývajú na návštevu parku a sprievodný program podujatia. Súčasťou programu bude aj monodráma “Mengeleho dievča” v podaní divadla RAMAGU, Spišská Stará Ves.

Erika Matwij a Lenka Palúchová – STRATÉGIE PREŽITIA A RASTU FIRMY
2025-06-06 08:30 - 12:00 UTC | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
6.6.2025 – ŠPECIÁL BIZNIS BRUNCH s Katkou Ďurčovou, Erikou Matwij a Lenkou Palúchovou
STRATÉGIE PREŽITIA A RASTU FIRMY: Chcete do firmy investora alebo radšej podnik odovzdať ďalšej generácii? Častokrát sa stáva, že majitelia firiem nemajú komu svoj biznis odovzdať, a preto je pre nich najlepšou voľbou predaj celej spoločnosti.

Chcete investora do spoločnosti – previesť na neho časť svojho podielu alebo len získať peniaze na ďalší rast? Alebo si nechcete pustiť blchu do kožucha, a to čo ste celý život budovali chcete radšej odovzdať ďalšej generácii? Častokrát sa stáva, že majitelia firiem nemajú komu svoj biznis odovzdať, a preto je pre nich najlepšou voľbou predaj celej spoločnosti.
O týchto témach budeme hovoriť na business brunch dňa 6.6.2025 od 8,30 do 12,00 v coworking Poprad.
Ľudskou rečou vás prevedieme odbornými témami. Ukážeme vám, ako môžete profitovať zo správnych rozhodnutí. Z pohľadu dvoch najdôležitejších oblastí – po právnej aj daňovej stránke. Správnym nastavením štruktúry a premyslenou stratégiou môžete ušetriť čas aj peniaze. Ukážeme vám, ako nastaviť biznis tak, aby čo najviac peňazí zostalo vo vašich rukách.
Kúpa lístka TU.

Kváskovanie a fermentovanie
2025-06-05 17:00 - 19:00 UTC | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Na tomto workshope sa oboznámiš so základmi kváskovania a fermentácie a naučíš sa, ako tieto techniky jednoducho zaradiť do každodenného života. Cieľom je, aby si si odniesla praktické zručnosti, ktoré využiješ vo svojej kuchyni – bez potreby špeciálneho vybavenia či predchádzajúcich skúseností.
Workshop bude kombináciou teórie a praktických ukážok. Získaš konkrétne rady, recepty aj motiváciu začať s kváskovaním a fermentovaním hneď po návrate domov.
Vyrobíš si vlastné bylinkové maslo, ochutnáš z čerstvo upečeného kváskového chlebíka a fermentovanej zeleniny.

Dátum: 5.6.2025
Čas: 17:00 – 19:00
Miesto: Coworking Poprad, Námestie sv. Egídia 11/25
Cena: 12€
Spôsob platby: v hotovosti na mieste
Registrácia: https://potvory.sk/kvaskovanie

Keramický workshop
2025-05-31 15:00 - 17:00 (Europe/Bratislava) | Mama’s Jezz Café, Námestie sv. Egídia 55/50, Poprad, 05801, Slovenská republika
“Vytvor voľačo, nakŕm svoju dušu” je projekt , ktorý spolu s vašimi obľúbenými miestami organizujeme od roku 2024. Keramické kurzy sú pre všetkých kreatívnych nadšencov.
Už túto sobotu 31.5. sa stretneme pri kávičke v Mama’s Jazz Cofé a spoločne vytvoríme jedinečné výrobky. Zasvätím vás do tajov glazovania, každý si odnesie dve šáločky , ktoré vám vopred vytočím na hrnčiarskom kruhu a výpalim v keramickej peci. Teším sa na vás, Zuzka.
Land of Clays

Horehronský western/ Cascabel + Divé struny
2025-05-30 19:00 - 22:00 (Europe/Paris) | medzi železničnou stanicou a Spišskou Sobotou
Pozývame na koncert zmesice folku, bluegrassu a punkového štýlu na Koľaj 22.
CASCABEL – Pätica muzikantov z rázovitých regiónov slovenska kombinuje svoju “náturu” so zvukom akustických nástrojov (banjo, gitara, kontrabas, husle a bicie). Výsledkom čoho je mix folku, punku a bluegrassu, ktorý nesie pracovný názov “horehronský western”.

DIVÉ STRUNY
Sviezi vietor z bluegrassovej scény, ktorý predstavuje partia šiestich hudobníkov. Predstavia svoje skladby a hlavne vás rozšantia prebratými skladbami. …

Cyklojazda vol. 2
2025-05-30 18:00 - 19:00 (Europe/Bratislava) | Nám. sv. Egídia
Cyklokoalícia Poprad vás pozýva na druhú cyklojazdu Mestom Poprad, aby sme spolu ukázali, že aj bicykle sú súčasťou cestnej premávky a môžu byť jedným z riešení zhusťujúcej sa premávky na cestách.
Vítané sú všetky vekové kategórie.
Kedy? 30.05.2025
O koľkej? O 18:00 hod.
Kde? Nám sv. Egídia pred Coworkingom (neďaleko fontány)
Kadiaľ sa pôjde? Od námestia po Levočskej, Okružnej a Baníckej ulici k nemocnici, okolo Výkriku dole na veľký kruháč a po Štefánikovej cez Levočskú späť na námestie.
Zároveň vás po cyklojazde pozývame na cykloposedenie do Krakena.

Žltou žabou do zeme modrého neba + diskusia s Marekom Slobodníkom
2025-05-29 19:00 - 20:00 (Europe/Bratislava) | Kino Tatran, Námestie sv. Egídia 43/86, Poprad, 05801, Slovenská republika
Dan Přibáň sa vracia vo veľkom štýle na palube obojživelného auta Luaz 967, ktoré dokáže plávať. Veľkolepá expedícia k majestátnym dunám púšte Gobi v Mongolsku plní nejeden detský sen.
Zabudnite na Trabanty. Teraz sa pláva! Cestovateľ Dan Přibáň sa po šiestich rokoch vracia do kín – tentoraz v obojživelnom vozidle LuAZ 967, prezývanom žltá žaba, ktoré nielen jazdí, ale aj pláva. Spolu s ním vyráža na divokú cestu česko-slovenská partia bláznivých dobrodruhov, vrátane nezničiteľného Mareka Slobodníka na plávajúcej motocyklovej trojkolke.
Cieľ? 18 000 kilometrov z Prahy až do Ulánbátaru. Prostriedky? Ojazdené, nebezpečné a smiešne stroje. Výzvy? Nástrahy exotických krajín, bizarné režimy, miznúce rieky, kvitnúce púšte aj nekonečné pláne, kde nie sú cesty, len smery.
Mongolsko, krajina modrého neba. Najmenej osídlená zem sveta. Krajina, ktorá láme srdcia aj plní sny. Vo finále pod dunami púšte Gobi dojatí chlapi zisťujú, že to fakt stálo za to a že zázraky sa dejú… ale niekedy úplne inak, než čakali.
Dan Přibáň je český novinár, režisér a cestovateľ. V rokoch 2002 až 2008 pôsobil ako redaktor portálu iDnes.cz a časopisu ABC. V období 2008 až 2009 bol šéfredaktorom populárno-vedeckého časopisu VTM Science. V súčasnosti pracuje ako nezávislý novinár a venuje sa najmä cestovateľským expedíciám do exotických krajín.
Do kinematografie sa zapísal predovšetkým svojimi dokumentmi, v ktorých precestoval svet na legendárnych trabantoch. Vo všetkých piatich filmoch – Trabantom po Hodvábnej ceste, Trabantom naprieč Afrikou, Trabantom až na koniec sveta (vrátane seriálovej verzie Trabantom Južnou Amerikou), Trabantom do posledného dychu (so seriálovou verziou Trabantom z Austrálie do Ázie) a Trabantom tam a zase späť – pôsobil ako vedúci výpravy.

Opravári spoločnosti Poprad
2025-05-29 17:00 - 21:00 UTC | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Opravári spoločnosti – Network pre ľudí, ktorí hýbu svojim okolím
Hľadáme odpovede na otázky, ktoré hýbu komunitami.
Ako lepšie komunikovať? Kde získať zdroje? S kým sa spájať? Vieme vytvoriť z vízie konkrétny plán?
Pridajte sa k neformálnemu stretnutiu aktívnych ľudí z regiónu – ľudí, ktorí nehľadajú hotové riešenia, ale sú pripravení premýšľať spolu. Čaká nás podvečer plný nápadov, výmeny skúseností a impulzov, ktoré môžu rozbehnúť niečo väčšie.
Ak veríte v silu spolupráce, toto je miesto, kde začať.
Kedy: 29.5.2025 od 17:00
Kde: Coworking Poprad (Námestie svätého Egídia 11/25, 058 01 Poprad)
Ako bude podujatie prebiehať?
Úvodné prezentácie – Krátke, dynamické príbehy (6–8 minút) od lídrov z rôznych sektorov, ktorí zdieľajú svoje najväčšie výzvy a poučenia. (spolu 30 min)
Workshopy – Diskusné stoly a praktické workshopy, kde účastníci spoločne hľadajú riešenia aktuálnych výziev (60 min)
Networking – Cielený networking s facilitačnými prvkami, ktorý podporí vytváranie nových partnerstiev a prepojení (60 min)
REGISTRÁCIA TU.

Nestačilo?
2025-05-28 18:00 - 20:00 (Europe/Bratislava) | Kníhkupectvo Christiania, Námestie sv. Egídia 3004/108, Poprad, Slovenská republika
Divadlo Poprad a Kníhkupectvo Christiania pozývajú na program s názvom NESTAČILO?, ktorý obohatí sériu štyroch ROZHOVOROV O DIVADLE, realizovaných v období január – apríl 2025, o ochutnávku divadelného programu.
NESTAČILO? Stretnime sa znova!
Kedy? 28.5.2025 o 18.00 hod.
Kde? V Kníhkupectve Christiania
Pozývame všetkých priateľov divadla a histórie na zážitkové poznávanie dejín 20. storočia! Na divadelnej hodine dejepisu vo večernej škole sa dozviete, prečo socha Tomáša Garrigua Masaryka cestovala z Užhorodu, cez Michalovce, Bratislavu až do bavorského Pasova, aby sa napokon ocitla v mestečku Hranice na Moravě. No ani tam nespočinula na svojom kamennom podstavci natrvalo! Nuž, čudný a smutný osud monumentálneho diela. Ale čudné a smutné boli osudy mnohých ľudí v 20. storočí, ktoré zrodilo dve svetové vojny. A komunizmus.
Našu divadelnú ochutnávku vyčaruje herec Divadla Poprad Michal Novák.
Lektorom diskusie bude Jana Ovšonková.
Rozhovor o ďalších pripravovaných programoch Divadla Poprad povedie Zuzana Suchá.
Rezervácia miest na 052/77 22 944. Počet miest obmedzený.
Vstup voľný, ale môžete si zakúpiť knihu.
Nezabudnite! 28.5.2025 zvoní na hodinu o 18:00. Dostavte sa, milí študenti večernej školy, znova do Kníhkupectva Christiania. Príďte na večernú hodinu dejepisu

Marketingové stredy – Reklamy v Google Ads
2025-05-28 17:00 - 19:00 UTC | Coworking Poprad, Nám. Svätého Egídia 11/25, Poprad, 1. poschodie, 05801, Slovakia (Slovak Republic)
Najbližšia prednáška sa bude konať 28.5.2025 a jej hlavnou témou budú Reklamy v Google Ads: Kompletný sprievodca nastavením rozhrania a kampaní.
Čo urobíš ako prvé, keď niečo hľadáš? Pravdepodobne si (ešte stále) otvoríš Google a píšeš. Tak ako väčšina tvojich zákazníkov. Máš však tento priestor pre svoju firmu dostatočne pokrytý?
Na piatej prednáške sa ponoríme do inzertného systému Google Ads a vysvetlíme si ako funguje, čo ti ponúka a ako ho nastaviť tak, aby ti prinášal skvelé biznis výsledky.

Čitateľský klub DeLuxe
2025-05-26 18:00 - 19:00 (Europe/Bratislava) | Kníhkupectvo Christiania, Námestie sv. Egídia 3004/108, Poprad, Slovenská republika
Pozývame vás na DeLuxe čitateľský klub v kníhkupectve Christiania 26.5. o 18:00. Debatu budeme venovať knihe Deti polnoci. Môžete si ju zakúpiť aj v https://www.christiania.sk/eshop/promo/citatelsky-klub-poprad/. Vítaní sú aj noví členovia.

Bohyne v nás - liečivá komédia (Poprad)
2025-05-25 19:00 - 2025-05-26 18:00 (Europe/Paris) | Podtatranská 149/7, 058 01 Poprad, Slovensko
„Čo sa stane, keď sa skupina žien ocitne spolu na samote v penzióne U troch mangalíc? Vytrhnuté zo svojho každodenného života si vzájomne nastavia zrkadlo, konfrontujú sa so svojimi strachmi a odvážia sa snívať, až kým neobjavia svoju vnútornú bohyňu. A možno len pokecajú o sexe a nakŕmia mangalice.“
Predstavenie je vhodné pre divákov od 15 rokov.
Scenár: Markéta Derdáková, Zuzana Frešo, Lýdia Ladanová, Dominika Hološková, Katarína Mayer
Dramaturgia a réžia: Soňa Borušovičová
Účinkujú: Katarína Mayer, Markéta Derdákov…

Koľajnica / HOUSE edition
2025-05-24 21:00 - 2025-05-25 05:00 (Europe/Paris) | Koľaj 22, 49°03'40.4"N 20°17'58.1"E
Po zimnom a chladnom techno období májová Koľajnica ponúkne svieže house rytmy v podaní trojice milovníkov vinylu a iba tej najkvalitnejšej house muziky.
Caravan Sound Sytema – kolektív, ktorý hrá hudbu, čo ťa nevyruší, ale pohltí. Sú naladení na dlhé noci a ešte dlhšie rána, kde sa beat pomaly mení na pulz tela. Minimal, house, občas techhouse – vždy z vinylov, vždy s citom.
Inšpirujú sa festivalmi, kde hudba nikdy nekončí a ľudia sú spolu v jednom tempe, bez slov, len s pohľadmi a pohybom. Ich sety vznikajú priamo na mieste, z momentu, z ľudí, z atmosféry. Nehľadajú dokonalosť, hľadajú spojenie….

Spišskosobotský kotlík 2025
2025-05-24 09:00 - 16:00 (Europe/Bratislava) | Spišská Sobota
Tradičná súťaž vo varení kotlíkového guláša.
Už pravidelnou súčasťou budú aj remeselné trhy, atrakcie pre deti ako skákacie hrady a cukrová vata a samozrejme súťažné tímy.
